CELEX: 52007PC0742
Language: mt
Date: 2007-11-26
Title: Proposta ta’ regolament tal-Kunsill li jwassal għal sospensjoni temporanja tad-dazji tad-dwana fuq l-importazzjoni ta’ ċerti ċereali għas-sena finanzjarja tal-bejgħ 2007/2008

Avviż Legali Importanti

|

52007PC0742

Proposta ta’ regolament tal-Kunsill li jwassal għal sospensjoni temporanja tad-dazji tad-dwana fuq l-importazzjoni ta’ ċerti ċereali għas-sena finanzjarja tal-bejgħ 2007/2008  /* KUMM/2007/0742 finali - ACC 2007/0261 */  

	[pic] | IL-KUMMISSJONI TAL-KOMUNITAJIET EWROPEJ |Brussel 26.11.2007KUMM(2007) 742 finali2007/0261 (ACC)Proposta ta’REG OLAMENT TAL-KUNSILLli jwassal għal sospensjoni temporanja tad-dazji tad-dwana fuq l-importazzjoni ta’ ċerti ċereali għas-sena finanzjarja tal-bejgħ 2007/2008( ippreżentata mill-Kummissjoni)MEMORANDUM TA’ SPJEGAZZJONI1. IL-KUNTEST TAL-PROPOSTA-  Ir-raġunijiet u l-għanijiet tal-propostaBħala risposta għat-tensjoni fis-swieq taċ-ċereali fl-Unjoni Ewropea, l-għan tal-proposta huwa li tiffavorixxi l-provvista lis-suq Komunitarju taċ-ċereali billi jiġu ffaċilitati l-importazzjonijiet minn pajjiżi terzi.Din il-proposta hija reazzjoni għal ħsad limitat Ewropew u għall-prezzijiet tas-suq għolja kemm fis-suq dinji u kemm f’ dak Komunitaju. Anke jekk il-livelli attwali tal-protezzjoni mal-fruntieri għaċ-ċereali huma relattivament baxxi, dejjem japplikaw dazji għall-importazzjoni għal ċerti ċereali importanti għall-ekwilibriju tas-suq ta’ l-Unjoni Ewropea.-  Il-kuntest ġenerali1.1. It-tendenza tas-swieq dinjin taċ-ċerealiSkond il-Kunsill Internazzjonali taċ-¬ereali, il-livell tal-konsum dinji ta’ ċereali fl-2007/2008 (1,669 miljun tunnellata) , għat-tielet sena konsekuttiva għandu jkun aktar mil-livell tal-produzzjoni dinjija (1,655 miljun tunnellata). Il-kundizzjonijiet klimatiċi ta’ sajf mhux favorevoli għat-tkabbir tal-qamħ fl-emisfera tat-Tramuntana, kif ukoll in-nixfa fl-Awstralja wasslu għal tnaqqis fit-tbassir tal-produzzjoni dinjija tal-qamħ għal 601 miljun tunnellata, filwaqt li l-produzzjoni dinjija ta’ qamħirrum hija mistennija li tilħaq il-livell rekord ta’ 766 miljun tunnellata minħabba ħsad eċċezzjonali fl-Istati Uniti. It-talba dinjija taċ-ċereali qiegħda f’ żieda strutturali, minn naħa waħda minħabba l-iżvilupp tal-produzzjoni tal-bijokarburanti u, min-naħa l-oħra minħabba li għola l-livell tal-ħajja fil-pajiżi li qed jiżviluppaw, li jfisser żieda fil-konsum ta’ laħam abjad (laħam tat-tiġieġ u laħam tal-majjal) li għolliet it-talba għaċ-ċereali. Fuq il-bażi ta’ talba dinjija li dejjem tikber, il-ħażniet dinjin ta’ tmiem is-sena finanzjarja 2007/2008 ser jistabbilixxu ruħhom għall-aktar livell baxx sa mill-1979/1980. Dawn il-ħażniet huma stmati għal 107 miljun tunnellata ta’ qamħ, li minnhom 25 miljun tunnellata fil-ħames pajjiżi esportaturi prinċipali, meta mqabbla ma’ 118-il miljun tunnellata u 38 miljun tunnellata rispettivament fi tmiem is-sena finanzjarja 2006/2007.[pic]Fuq il-bażi ta’ l-aġġustamenti tad-disponibbiltajiet dinjin, il-prezzijiet fis-suq taċ-ċereali (għall-esportazzjoni) irreġistraw, fil-każ tal-qamħ, żieda qawwija mill-bidu tas-sena finanzjarja 2007/2008, b’żidiet ta’ 50 %; il-kwotazzjonijiet dinjin fl-aħħar ta’ Settembru 2007 laħqu livelli ta’ 360$/t FOB. Minbarra l-impatt ta’ temp sajfi ħażin għall-produzzjoni tal-qamħ fl-emisfera tat-tramuntana, partikolarment fuq il-produzzjonijiet u l-kwalità fl-Ewropa, is-swieq ġew sostnuti mit-talba qawwija ta’ l-importaturi li kienu qed jippruvaw ikopru l-bżonnijiet tagħhom filwaqt li l-prezzijiet internazzjonali komplew jogħlew. Minkejja l-prezzijiet għolja, l-importaturi tradizzjonali antiċipaw ix-xiri tagħhom minħabba l-biża ta’ aktar żidiet fil-prezzijiet. Mill-bidu tas-sena finanzjarja 2007/2008, sar xiri konsiderevoli mill-Afrika ta’ Fuq, mil-Lvant Nofsani u mill-Indja, l-aktar mis-swieq Amerikani u Russi: fil-bidu ta’ Settembru, l-impenji ta’ l-esportazzjoni ta’ l-Istati Uniti kienu diġà jirrapreżentaw madwar 60% tat-tbassir ta’ l-esportazzjoni ta’ l-USDA għas-sena finanzjarja kollha.F’kuntest ta’ żieda sinifikanti tal-valuri fil-qamħ u tat-talba qawwija għall-esportazzjoni, is-swieq dinjin tax-xgħir għall-għalf għolew ukoll. Fl-aħħar ta’ Settembru 2007, il-prezz ta’ l-esportazzjoni fil-Baħar l-Iswed laħaq 314 $/t FOB, b’żieda ta’ madwar 30 % meta mqabbla mal-bidu tas-sena finanzjarja.Minkejja reviżjoni b’żieda fit-tbassir tal-produzzjoni ta’ qamħirrum Amerikan, il-prezzijiet dinjin ta’ l-esportazzjoni ta’ dan it-tip ta’ ċereali żdiedu wkoll. Iż-żieda tal-kwotazzjonijiet Amerikani fit-tmiem ta’ Settembru 2007 laħqet qligħ ta’ 20% meta mqabbla mal-bidu tas-sena finanzjarja, għal madwar 180 $/t FOB. Fl-Arġentina, il-prezzijiet fis-suq għall-esportazzjoni Up River fit-tmiem ta’ Settembru 2007 laħqu żieda ta’ 30%, ta’ madwar 180 $/t FOB. Dawn ta’ l-ewwel ġew sostnuti mill-qawwa tat-talba, fil-waqt li l-operaturi għollew il-prezz minħabba żieda qawwija tal-kwotazzjonijiet għall-esportazzjoni mill-Brażil, fejn il-valuri FOB qabżu l-limitu ta’ 200 $/t prinċipalment minħabba l-UE.1.2. Is-sitwazzjoni tas-suq taċ-ċereali fl-UEIl-ħażniet tal-bidu tas-sena finanzjarja 2007/2008 huma anqas bi 13-il miljun tunnellata meta mqabbla mas-sena finanzjarja ta’ qabel. Dan it-tnaqqis sinifikanti huwa r-riżultat ta’ tagħqida ta’ żewġ fatturi, minn naħa ħsad limitat taċ-ċereali fl-2006/2007, u min-naħa l-oħra nuqqas ta’ ħażniet importanti tas-stokkijiet Komunitarji ta’ l-intervent matul is-sena finanzjarja msemmija. Fil-fatt, partikolarment b’risposta għall-bżonnijiet tas-suq intern, aktar minn 8 miljun tunnellata ta’ stokkijiet ta’ l-intervent reġgħu tqiegħdu għall-bejgħ fl-2006/2007 (3.1 miljun tunnellata ta’ qamħ, 3.4 miljun tunnellata ta’ qamħirrum, 1.4 miljun tunnellata ta’ xgħir u madwar 395,000 tunnellata ta’ segala). L-istokkijiet ta’ l-intervent Komunitarji telgħu għal 2.4 miljun tunnellata fil-bidu tas-sena finanzjarja 2007/2008, magħmula prinċipalment minn qamħirrum Ungeriż.Fir-rigward tal-ħsad ta’ l-2007, l-abbundanza tax-xita ġabet magħha tnaqqis fil-kwalità tal-ħsad taċ-ċereali tat-tiben fil-lvant ta’ l-Unjoni Ewropea, b’mod aktar partikolari fi Franza, fil-Ġermanja u fir-Renju Unit. Fl-Ewropa Ċentrali u tal-Lvant (ir-Rumanija, il-Bulgarija u l-Ungerija), episodji suċċessivi ta’ mewġiet tas-sħana (temperaturi eċċezzjonalment għoljin u nuqqas ta’ xita) naqqsu l-potenzjal tal-produzzjonijiet. Kienu biss il-peninżula Iberika u l-pajjiżi bix-xmajjar tal-Baltiku li kellhom kundizzjonijiet klimatiċi favorevoli għat-tkabbir ta-ċereali. Globalment, il-produzzjoni ta’ l-UE issa hija stmata għal 258 miljun tunnellata, li tfisser tnaqqis ta’ 8 miljun tunnellata, jiġifieri 3% meta mqabbla mal-ħsad ta’ l-2006/2007, li diġà kien limitat.It-tnaqqis fil-produzzjoni Ewropea seħħ meta l-ħażniet ta’ l-UE huma diġà baxxi. Għalhekk, l-Unjoni Ewropea trid tirrikorri, fl-2007/2008, għal importazzjonijiet aktar sinifikanti mill fl-2006/2007. Tradizzjonalment esportatriċi prinċipali, l-UE matul is-sena finanzjarja 2007/2008 hija importatriċi prinċipali, għall-ammont ta’ 2.5 miljun tunnellata[1], fil-waqt li r-ritmu ta’ l-esportazzjonijiet ta’ l-UE huwa miżmum stabbli.Is-swieq taċ-ċereali Ewropej irreġistraw żieda spettakolari tal-prezzijiet fis-suq sa mill-bidu tas-sena finanzjarja 2007/08. Iż-żieda hija sostanzjali kemm mil-lat sostanzjali u kemm mil-lat tar-rata eċċezzjonalment għolja li teżisti bejn il-prezzijiet fis-suq u l-prezz ta’ l-intervent (101.3 €/t). Din it-tensjoni hija bbażata kemm fuq iċ-ċereali tat-tiben u kemm fuq il-qamħirrum. Sitwazzjoni bħal din hija konsegwenza tad-disponibbiltajiet Komunitarji mnaqqsa ta’ qamħ u ta’ qamħirrum, b’riżultati ta’ kwalità inferjuri għat-tbassir u għall-tkabbir fil-ħażniet Komunitarji ta’ intervent attwalment imnaqqsa għal 0.5 miljun tunnellata.[pic]Prix hebdomadaires blé meunier (€/t) FOB Rouen – Prezzijiet ta’ kull ġimgħa (€/t) FOB RouenIl-prezz tal-qamħ għat-tħin f’Rouen mexa ’l quddiem mill-bidu tas-sena finanzjarja l-ġdida, fit-2 ta’ Lulju 2007 (179 €/t), biex laħaq kważi 300 €/t fil-bidu tax-xahar ta’ Settembru 2007. Fil-Ġermanja, il-qamħ għall-ħobż kien diġà jinbiegħ 70 % ogħla mis-sena preċedenti f’nofs Awwissu. Il-produzzjoni Ewropea ta’ qamħ tinsab essenzjalment fi Franza, fil-Ġermanja, fir-Renju Unit, fil-Polonja u fir-Rumanija. Tradizzjonalment, l-esportazzjonijiet annwali huma ta’ bejn 12 u 14-il miljun tunnellata, prinċipalment iddestinati għall-pajjiżi tat-tramuntana ta’ l-Afrika. L-importazzjonijiet annwali huma stabbiliti għal madwar 5 miljun tunnellata li 1.5 miljun tunnellata minnhom ikun qamħ ta’ kwalità għolja li ġej mill-Amerika ta’ Fuq. Il-bilanċ huwa qamħ ta’ kwalità medja u baxxa li ġej prinċipalment mill-pajjiżi tal-Baħar l-Iswed.[pic]Prix hebdomadaires orge fourragere (€/t) FOB Rouen – Prezzijiet ta’ kull ġimgħa tax-xgħir għall-għalf (€/t) FOB RouenIl-prezzijiet fis-suq tax-xgħir għall-għalf komplew isegwu lil dawk tal-qamħ. Fuq is-suq Franċiż, ix-xgħir għall-għalf żdied b’aktar mid-doppju meta mqabbel mas-sajf 2006, u laħaq 270 €/t f’Rouen fit-tmiem tax-xahar ta’ Settembru 2007. Il-produzzjoni tax-xgħir hija stabbilita essenzjalment fil-Ġermanja, fi Franza, fi Spanja, fir-Renju Unit, fid-Danimarka u fil-Polonja. Tradizzjonalment, l-esportazzjonijiet annwali huma ta’ madwar 6 miljun tunnellata, prinċipalment destinati lejn l-Għarabja Sawdita. L-importazzjonijiet annwali huma negliġibbli, inferjuri għal 0.5 miljun tunnellata.[pic] Prix hebdomadaires mais (€/t) FOB Bayonne – Prezzijiet ta’ kull ġimgħa tal-qamħirrum (€/t) FOB BayonneIl-prezz għoli tax-xgħir ipprovoka żieda fit-talba għall-qamħirrum għall-għalf ta’ l-annimali. Il-qamħirrum Franċiż li ġej minn Bayonne segwa wkoll l-istess tendenza u mar ‘il quddiem bejn il-bidu tas-sena finanzjarja l-ġdida, fit-2 ta’ Lulju 2007 (183 €/t) biex laħaq, fl-aqwa tiegħu, prezz ta’ 255 €/t fin-nofs ta’ Settembru 2007. Il-produzzjoni tal-qamħirrum hija stabbilita essenzjalment fi Franza, fl-Italja, fl-Ungerija, fir-Rumanija u fil-Polonja. Tradizzjonalment, l-esportazzjonijiet annwali taż-żrieragħ tal-qamħirrum huma dgħajfa, ta’ madwar 0.5 miljun tunnellata. L-importazzjonijiet annwali jitilgħu għal madwar 3-4 miljun tunnellata prinċipalment dawk ġejjin mill-Amerika t’Isfel, mill-Ukrajna u reċentement mis-Serbja.-  Dispożizzjonijiet fis-seħħ fil-qasam tal-propostaIt-tariffi applikabbli għaċ-ċereali fil-qafas tal-GATT jistgħu jiġu ppreżentati kif ġej:Prodott | Tariffa |Qamħ iebes | 148 €/tunnellata |Qamħ | 95 €/tunnellata |Segala | 93 €/tunnellata |Xgħir | 93 €/tunnellata |Ħafur | 89 €/tunnellata |Qamħirrum (mingħajr żrieragħ u ċerti ibridi | 94 €/tunnellata |Sorgu | 94 €/tunnellata |Buckwheat | 37 €/tunnellata |Millieġ | 56 €/tunnellata |Triticale | 93 €/tunnellata |L-UE kkonsolidat id-dazji applikabbli għaċ-ċereali kollha fil-qafas tal-ftehim GATT. Id-dazji jsegwu t-termini definiti fil-"Headnote 6" tal-GATT Schedule li toriġina fil-ftehim ta’ Blair House konkluż ma’ l-Istati Uniti ta’ l-Amerika. Dan ifisser, bl-eċċezzjoni tax-xgħir u tal-qamħ ta’ kwalità medja u baxxa, dazji ta’ dwana ffissati fuq il-bażi tal-prezz ta’ referenza dinji distinti għall-varjetajiet ta’ ċereali definiti b’mod ċar.Id-dazju huwa ffissat fuq il-bażi tad-differenza bejn il-prezz ta’ l-intervent Komunitarju effettiv għaċ-ċereali, żjidiet mensili inklużi, immultiplikat b’1.55 u prezz rappreżentattiv għall-importazzjoni CIF għaċ-ċereali f’Rotterdam.Id-dazju ikkalkulat b’dan il-mod huwa fil-fatt ta’ 0 €/t għall-qamħ iebes, għall-qamħ ta’ kwalità għolja, is-segala u s-sorgu. Minħabba l-volatilità tal-prezz ta’ referenza għall-qamħirrum fuq is-suq Amerikan, id-dazju applikabbli għall-qamħirrum ra bidliet qawwijin mill-bidu tas-sena finanzjarja 2007/2008: b’massimu ta’ 16.21 €/t għal 0 €/t mill-1 ta’ Ottubru 2007.Ġew stabbiliti kwoti tariffarji għall-importazzjoni tax-xgħir u tal-qamħ ta’ kwalità medja u baxxa fl-2002. Barra minn dawn il-kwoti, jiġi applikat dazju massimu ta’ 93 €/t u ta’ 95 €/t rispettivament.Għall-qamħ ta’ kwalità medja u baxxa, hemm disponibbli kwota tariffarja annwali ta’ 2,989,240 tunnellata, li tinkludi, min-naħa kwota speċifika ta’ 572,000 tunnellata risetvata għall-importazzjonijiet li ġejjin mill-Istati Uniti u, min-naħa l-oħra, kwota ta’ 38,853 tunnellata riservati għall-importazzjonijiet li ġejjin mill-Kanada. Iż-2,378,387 tunnellata li jibqa’ huma disponibbli għal pajjiżi terzi oħra għal kull trimestru. Id-dazji li jistgħu jintalbu fuq l-importazzjonijiet suġġetti għal kwota huma ffissati għal 12 EUR/tunnellata.It-tabella li ġejja turi t-twettiq ta’ l-importazzjonijiet għat-tliet sotto-kwoti ta’ qamħ mill-bidu tas-sena 2007:Sotto-kwota I | Sotto-kwota II | Sotto-kwota III |Kwota (tunnellati) | 572,000 | 38,853 | 2,378,387 |Twettiq fl-2007 (tunnellati) | 191,378 | 38,800 | 900,390 |Twettiq (%) | 33.5 | 99.9 | 37.9 |Kwantità li tibqa’ (tunnellati) | 380,622 | 53 | 1,477,997 |Għax-xgħir, hija disponibbli kwota tariffarja annwali ta’ 306,215 tunnellata, flimkien ma’ dazju ta’ 16 EUR/tunnellata. Kwota oħra ta’ 50,000 tunnellata ta’ xgħir għall-immaltjar hija disponibbli bi dazju ta’ 8 EUR/tunnellata.It-tabella li ġejja turi t-twettiq ta’ l-importazzjonijiet għaż-żewġ kwoti tax-xgħir mill-bidu tas-sena 2007:xgħir | xgħir għall-immaltjar |Kwota (tunnellati) | 306,215 | 50,000 |Twettiq fl-2007 (tunnellati) | 103,708 | 0 |Twettiq (%) | 33.9 | 0 |Kwantità li tibqa’ (tunnellati) | 202,507 | 50,000 |Fl-2006, kwota erga omnes ħielsa mid-dazju ta’ 242,074 tunnellata ta’ qamħirrum ġiet stabbilita wara n-negozjati ta’ adeżjoni ta’ 10 Stati Membri ġodda. Il-kwota miftuħa għall-2007 ġiet utilizzata kollha.Fir-rigward tal-qamħirrum u tas-sorgu impurtati, destinati għal Spanja u għall-Portugall, dawn huma suġġetti għal dazji ta’ l-importazzjoni mnaqqsa minn meta dawn iż-żewġ pajjiżi ngħaqdu ma’ l-UE. Ġie konkluż ftehim bejn l-UE u l-Istati Uniti ta’ l-Amerika, li jawtorizza l-importazzjoni ta’ kwantità determinata ta’ qamħirrum u ta’ sorgu li ġejjin minn pajjiżi terzi b’tariffa mnaqqsa (allowance) bħala kumpens lill-Istati Uniti minħabba t-telf tas-swieq tal-peninżula Iberika. Il-ftehim attwali japplika għal 2 miljun tunnellata ta’ qamħirrum u għal 300,000 tunnellata ta’ sorgu li jiġu importati fi Spanja fuq bażi annwali. L-ammonti msemmija jitnaqqas minnhom il-volum ta’ ċerti prodotti ta’ sostituzzjoni taċ-ċereali (residwi mill-produzzjoni tal-lamtu, ikel fuq bażi ta’ glutina tal-qamħirrum u polpa tal-frott taċ-ċitru) impurtati fi Spanja matul l-istess sena. Kwota tariffarja ta’ 500,000 tunnellata ta’ qamħirrum li trid tiġi impurtata fil-Portugall ġiet miftiehma wkoll (dazju iffissat sabiex jiggarantixxi l-użu sħiħ tal-kwota b’rata massima ta’ 50 EUR/t). Minħabba l-livell dgħajjef ta’ dazji u tar-ritmu sostnut mill-importazzjonijiet tal-qamħirrum, ma ġie miftiehem l-ebda allowance fl-2007.-  Koerenza mal-politika l-oħra u l-għanijiet ta’ l-UnjoniMhux applikabbli.2. KONSULTAZZJONI MAL-PARTIJIET INTERESSATI U L-ANALIżI TA’ L-IMPATT-  Il-konsultazzjoni mal-partijiet interessatiMhux applikabbli.-  Il-ġbir u l-użu ta’ għarfien espertMhux applikabbli.-  L-analiżi ta’ l-impattMhux applikabbli minħabba li din il-miżura hija temporanja.3. ELEMENTI ġURIDIċI TAL-PROPOSTA-  Ġabra tal-miżuri propostiDin il-proposta tistupula s-sospensjoni tad-dazji tad-dwana għall-importazzjoni għal ċerti ċereali kemm skond kwoti tariffarji b’dazju mnaqqas u kemm fil-qafas ta’ l-importazzjonijiet ta’ dazju komuni.Din il-miżura ta’ sospensjoni hija limitata għas-sena finanzjarja ta’ bejgħ 2007/2008 u trid tkun tista’ titneħħa mingħajr dewmien f’każ ta’ bżonn. Għalhekk, tista’ tiġi prevista l-possibbiltà, għall-Kummissjoni, li jittieħdu l-miżuri adattati bex jerġgħu jiġu stabbiliti d-dazji tad-dwana, sakemm dan ikun ġustifikat mis-sitwazzjoni tas-suq, u li jiġu determinati l-kriterji li skondhom din is-sitwazzjoni trid tiġi kkunsidrata bħala tali fil-qafas ta’ l-Artikolu 25 tar-Regolament (KE) Nru 1784/2003 (il-Kumitat tal-ġestjoni taċ-ċereali).-  Il-bażi ġuridikaIt-Trattat li jistabbilixxi l-Komunità Ewropea, u partikolarment l-Artikoli 26 u 133 tiegħu.-  Il-prinċipju tas-sussidjarjetàIl-proposta tikkonċerna qasam li jaqa’ taħt il-kompetenza esklussiva tal-Komunità. Għalhekk il-prinċipju tas-sussidjarjetà ma japplikax.-  Il-prinċipju tal-proporzjonalitàMhux applikabbli.-  L-għażla ta’ strumentiL-istrument propost: regolament.Strumenti oħra ma kienux ikunu adegwati għar-raġunijiet li ġejjin:is-suġġett huwa s-sospensjoni temporanja ta’ dispożizzjoni f’regolament eżistenti.4. L-IMPLIKAZZJONI FUQ IL-BAġITHuwa stmat li l-miżura tista’ timplika tnaqqis fir-riżorsi ta’ ammont globali (wara tnaqqis ta’ 25 % mill-Istati Membri) ta’ madwar – 2.9 Mil € għas-sena finanzjarja 2007 u ta’ – 17.6 Mil € għas-sena finanzjarja 2008.2007/0261 (ACC)Proposta ta’RE GOLAMENT TAL-KUNSILLli jwassal għal sospensjoni temporanja tad-dazji tad-dwana fuq l-importazzjoni ta’ ċerti ċereali għas-sena finanzjarja ta’ bejgħ 2007/2008IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 26 u l-paragrafu 4 ta’ l-Artikolu 133 tiegħu,Wara li kkunsidra l-proposta tal-Kumissjoni,Billi:1.  Ir-Regolament (KE) Nru 1784/2003 tal-Kunsill tad-29 ta’ Settembru 2003 rigward l-organizzazzjoni komuni tas-swieq fis-settur taċ-ċereali[2] jistipula skema ta’ protezzjoni fir-rigward ta’ l-effetti negattivi eventwali ta’ l-importazzjoni, li l-għan tagħhom huwa partikolarment li jistabblizza s-suq Komunitarju.2.  B’mod ġenerali, ir-rati tad-dazji tad-dwana applikabbli għall-prodotti agrikoli skond il-ftehim ta’ l-Organizzazzjoni Dinjija tal-Kummerċ (WTO) huma ffissati fit-tariffa tad-dwana komuni. Madankollu, għal ċerti ċereali, l-importazzjonijiet imwettqa fil-qafas tal-kwoti tariffarji li ġejjin mill-ftehim internazzjonali konklużi skond it-Trattat, jew li jirriżultaw minn atti oħrajn tal-Kunsill huma sottoposti għal dazji speċifiċi.3.  It-talba dinjija tinsab f’sitwazzjoni ta’ żieda strutturali marbuta mat-titjib fil-livell tal-ħajja fil-pajjiżi emerġenti, kif ukoll ma’ l-iżvilupp tal-produzzjoni ta’ bijokarburanti, il-ħażniet dinjin taċ-ċereali fit-tmiem tas-sena finanzjarja 2007/2008 qed jonqsu għat-tielet sena konsekuttiva u ser ikollhom jistabbilixxu ruħhom għall-aktar livell dgħajjef sa mis-sena finanzjarja 1979/1980. F’tali kuntest, il-prezzijiet fis-suq taċ-ċereali dinjin iġġeneraw żieda qawwija sa mill-bidu tas-sena finanzjarja 2007/2008, b’żjidiet ta’ 50% f’dak li jikkonċerna l-qamħ, ta’ 30% f’dak li jikkonċerna x-xgħir u ta’ 20 għal 30% f’dak li jikkonċerna l-qamħirrum.4.  Minħabba l-kundizzjonijiet klimatiċi mhux favorevoli fil-parti l-kbira ta’ l-Istati Membri, il-produzzjoni taċ-ċereali tas-sena finanzjarja 2007/2008 hija stmata għal 258 miljun tunnellata, jiġifieri tnaqqis ta’ 8 miljun tunnellata (3%) meta mqabbla mal-ħsad tas-sena finanzjarja 2006/2007 li diġà kienet limitata. Dan it-tnaqqis fil-produzzjoni Komunitarja jikkonċerna b’mod aktar partikolari l-qamħ u l-qamħirrum, imma għandu effetti fuq is-settur taċ-ċereali kollu, li jġib diffikultajiet għal tqassim ta’ provvista ekwilibrata tas-suq Komunitarju. Dan in-nuqqas ta’ ekwilibriju jikkonċerna partikolarment iċ-ċereali ta’ l-għalf minħabba differenzi nnutati bejn ir-reġjuni differenti tal-Komunità, f’termini ta’ kwalità u ta’ kwantitajiet ta’ ċereali prodotti u ta’ modifiki fl-aġir ta’ l-operaturi fl-użu ta’ ċereali differenti disponibbli, li jiġu minnhom. Dan it-tnaqqis globali fi-produzzjoni ma jistax min-naħa l-oħra jiġi kumpensat miż-żieda tassew lokalizzata tal-produzzjoni tax-xgħir, ta’ segala u ta’ ħafur innutata.5.  Is-swieq taċ-ċereali Komunitarji rreġistraw titjib spettakolari tal-prezzijiet fis-suq sa mil-bidi tas-sena finanzjarja 2007/2008. Iż-żieda hija sostanzjali kemm b’mod nominali, u kemm meta titqies il-varjazzjoni eċċezzjonalment għolja li teżisti bejn il-prezzijiet fis-suq u l-prezz ta’ l-intervent. Is-sitwazzjoni tapplika kemm għaċ-ċereali tat-tiben u kemm għall-qamħirrum. Mill-bidu tas-sena finanzjarja 2007/2008, il-prezz tal-qamħ għat-tħin f’Rouen tela’ minn 179 EUR/t għal kważi 300 EUR/t fil-bidu tax-xahar ta’ Settembru 2007 fil-waqt li l-prezz tax-xgħir għal-għalf f’Rouen żdied b’aktar mid-doppju meta mqabbel mas-sajf 2006, u tela’ sa 270 EUR/t fit-tmiem tax-xahar ta’ Settembru 2007. Ix-xgħir għall-immaltjar ( malting ) irreġistra wkoll żieda qawwija billi tela’ għal kważi 310 EUR/t fit-tmiem tax-xahar ta’ Settembru 2007. Il-qamħirrum Franċiż minn Bayonne segwa l-istess tendenza u tela’ minn 183 EUR/t fil-bidu tas-sena finanzjarja biex laħaq, fl-aqwa tiegħu, prezz ta’ 255 EUR/t f’nofs Settembru 2007. Sitwazzjoni bħal din hija l-konsegwenza tad-disponibbiltajiet Komunitarji mnaqqsa tal-qamħ u tal-qamħirrum, tar-riżultati kwalitattivi medji u ta’ żieda fil-ħażniet Komunitarji ta’ intervent li fil-fatt huma inferjuri għal 500,000 tunnellata.6.  Bħala reazzjoni għal din is-sitwazzjoni ta’ tensjoni qawwija fuq is-swieq, jaqbel li tiġi favorita l-għotja ta’ provvisti lis-suq Komunitarju taċ-ċereali u li tiġi stipulata għalhekk sospensjoni tad-dazji tad-dwana għall-importazzjoni għal ċerti ċereali kemm bħala kwoti tariffarji bi dazju mnaqqas u kemm fil-qafas ta’ l-importazzjonjiet ta’ dazju komuni. Madankollu jaqbel li l-applikazzjoni ta’ tali miżura tiġi limitata għas-sena finanzjarja ta’ bejgħ 2007/2008.7.  Din il-miżura trid, min-naħa l-oħra, tkun tista’ titneħħa mingħajr dewmien f’każ ta’ tfixkil jew ta’ theddid ta’ tfixkil fuq is-suq tal-Komunità. Għalhekk, tista’ tkun prevista l-possibbiltà, għall-Kummissjoni, li tieħu miżuri xierqa mingħajr dewmien sabiex tistabbilixxi mill-ġdid id-dazji tad-dwana, sakemm dan ikun ġustifikat mis-sitwazzjoni tas-suq, u li tiddetermina l-kriterji li skondhom din is-sitwazzjoni trid tiġi meqjusa bħala tali.8.  Dawn il-miżuri jridu jitwaqqfu skond id-deċiżjoni 1999/468/KE tal-Kunsill tat-28 ta’ Ġunju 1999 li tistabbilixxi t-termini ta’ l-eżerċizzju ta’ twettiq mogħtija lill-Kummissjoni[3],ADOTTAT DAN IR-REGOLAMENT:L-ewwel Artikolu1. L -applikazzjoni tad-dazji tad-dwana għall-importazzjoni tal-prodotti li jaqgħu taħt il-kodiċi NM 1001 90 99, NM 1001 10, NM 1002 00 00, NM 1003 00, NM 1005 90 00, NM 1007 00 90 u NM 1008 hija sospiża sat-30 ta’ Ġunju 2008, għall-importazzjonijiet kollha ta’ dazju komuni mwettqa, skond l-Artikolu 9 tar-Regolament (KE) Nru 1784/2003, jew fil-qafas tal-kwoti tariffarji b’dazju mnaqqas mibdija skond l-Artikolu 12 tar-Regolament imsemmi.2. Il-Kummissjoni tista’ terġa’ tistabilixxi d-dazji tad-dwana għall-livelli u skond il-kundizzjonijiet stipulati fl-Artikolu 10 tar-Regolament (KE) Nru 1784/2003 meta. Għal prodott wieħed jew aktar previsti fil-paragrafu 1, il-prezz FOB għall-esportazzjoni ’l barra mill-Komunità, ikkalkulat fil-portijiet Komunitarji, huwa ta’ anqas minn 180% tal-prezz ta’ l-intervent, jew, f’dak li għandu x’jaqsam mal-prodotti li għalihom ma jeżistix prezz ta’ l-intervent, għal 180 % ta’ 101.3 EUR/t.3. Jekk ikun neċessarju, it-termini ta’ l-applikazzjoni ta’ dan ir-Regolament jiġu adottati skond il-proċedura stipulata fil-paragrafu 2 ta’ l-Artikolu 25, tar-Regolament (KE) Nru 1784/2003.L-Artikolu 2Dan ir-Regolament jidħol fis-seħħ fis-seba’ jum wara l-pubblikazzjoni tiegħu fil- Ġurnal Uffiċjali ta’ l-Unjoni Ewropea .Dan japplika għall-importazzjonijiet imwettqa fuq il-bażi taċ-ċertifikati ta’ l-importazzjoni mogħtija mill-jum li fih jiġi ppubblikat.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, nharGħall-KunsillIl-PresidentFORMOLA FINANZJARJA |1. | IL-LINJA TAL-BAĠIT: Kapitolu 10 – Dazji agrikoli | KREDITI: B 2007: 1 486,7 Mill € APB 2008: 1 683,2 Mill € |2. | IT-TITLU TAL-MIŻURA: Ir-Regolament tal-Kunsill li jwassal għal sospensjoni temporanja tad-dazji tad-dwana għall-mportazzjoni ta’ ċerti ċereali għas-sena finanzjarja ta’ kummerċjalizzazzjoni 2007/2008 |3. | IL-BAŻI ĠURIDIKA: L-Artikoli 26 u 133 tat-Trattat |4. | L-GĦANIJIET TAL-MIŻURA: Il-miżura għandha l-għan li tiffavorixxi l-provvista tas-suq Komunitarju taċ-ċereali billi jiġu faċilitati l-importazzjonijiet minn pajjiżi terzi. |5. | L-EFFETTI FINANZJARJI | FUQ PERJODU TA’ 12-IL XAHAR (Miljun EUR) | FIS-SENA FINANZJARJA ATTWALI 2007 (Miljun EUR) | FIS-SENA FINANZJARJA LI ĠEJJA 2008 (Miljun EUR) |5.0 | L-ISPEJJEŻ LI JAQGĦU TAĦT – IL-BAĠIT TAL-KE (RESTITUZZJONIJIET/INTERVENTI) – IL-BAĠITS NAZZJONALI – IS-SETTURI L-OĦRA | – | – | – |5.1 | L-IRĊEVUTI – L-ISTESS RIŻORSI TAL-KE (ĦLASIJIET/DAZJI TAD-DWANA) – FUQ IL-PJAN NAZZJONALI | – | – 2,9 | – 17,6 |2009 | 2010 | 2011 | 2012 |5.0.1 | IT-TBASSIR TA’ L-INFIQ |5.1.1 | IT-TBASSIR TAD-DĦUL |5.2 | IL-METODU TAL-KALKOLAZZJONI: |6.0 | L-IFFINANZJAR POSSIBBLI PERMEZZ TA’ KREDITI RREĠISTRATI FIL-KAPITOLU LI JITRATTA L-BAĠIT MATUL IT-TWETTIQ | IVA LE |6.1 | L-IFFINANZJAR POSSIBBLI PERMEZZ TA’ TRASFERIMENT BEJN IL-KAPITOLI TAL-BAĠIT MATUL IT-TWETTIQ | IVA LE |6.2 | IL-BŻONN TA’ BAĠIT SUPPLEMENTARI | IVA LE |6.3 | IL-KREDITI LI JRIDU JIDDAĦĦLU FIL-BAĠITS LI ĠEJJIN | IVA LE |NOTI: Min-naħa tad-dħul, u fir-rigward tax-xenarju ta’ status quo, jiġifieri: dak li kien jiġri li kieku ma saritx il-proposta, huwa stmat li l-miżura setgħet timplika tnaqqis fir-riżorsi ta’ ammont nett (wara tnaqqis ta’ 25 % minn EM) ta’ madwar –2.9 Miljun € għas-sena finanzjarja 2007 u ta’ –17.6 Miljun € għas-sena finanzjarja 2008. Min-naħa ta’ l-ispejjeż, m’hu ser ikun hemm l-ebda effett, minħabba li l-proposta għandha l-għan li tirrimedja sitwazzjoni ta’ defiċit u għalhekk ma kellhiex twassal għal intervent, minkejja ż-żieda probabbli tad-disponibbiltà taċ-ċereali fuq is-suq intern. |[1] Fid-data ta’ l-10 ta’ Ottubru 2007.[2] ĠU L 270 tal-21.102003, p. 78. Regolament emendat l-aħħar mir-Regolament (KE) Nru 735/2007 (ĠU L 169 tad-29.6.2007, p. 6).[3] ĠU L 184 tas-17.7.1999, p. 23. Deċiżjoni emendata mid-Deċiżjoni 2006/512/KE (ĠU L 200 tat- 22.7.2006, p. 11).